Hengaw
Hengaw an jî Dezgehe Mafê Mirovan a Hengawê (bi farisî: سازمان حقوق بشری هنگاو), dezgeheke sivîl a mafên mirovan a Kurd e ku navenda dezgehê li Norwêcê ye. Hengaw di sala 2016an de bi armanca raporkirina binpêkirinên mafên mirovanên ku li dijî kurdên li Rojhilata Kurdistanê (Îran) pêk tên, hatiye damezrandin. Raporên wan ên li ser kolberên kurd ku li ser sinorê bakur û rojhilatê Kurdistanê ji aliyê rejima Îranê têne kuştin, ji aliyê Neteweyên Yekbûyî ve hatiye bikaranîn. Ji sala 2022an vir ve raporên wan li ser tepeserkirina xwepêşanderên li Rojhilata Kurdistanê di dema xwepêşandanên Jîna Emînî ya di sala 2022an de, ji aliyê gelek dezgehên ragihandinê yên navneteweyî ve hatiye bikaranîn. Hengaw di sala 2023an de li ser mirina keça Kurd Armîta Gerawen de rapor weşandiye. Li gorî raporên Hengawê Armîta di dema aloziyên di navbera wê û polêsên Îranê de serê wê li metalên di nav vagonên metroyê de ne dikeve û ji ser hişê xwe çûye. Rapora di derbarê mirina Armîta Gerawen de ji aliyê gelek saziyên medyayên cihanê ve hatiye bikaranîn.